2U ÉTUDE 



Que comptes, que si'gneurs, que barons xxvi 



Et le frère du Turcq avecq eux assis; 



On servoil l'empereur à sa mode de faire, 



Et le ducq d'aultre part touchant, son noble afaire. 



Le noble ducq entra ou pais de Farette ; 

 Barbe n'y demora pour lors portant barette, 

 Villes, castiaux, ne tour, maison, ne colombier, 

 Que tout à son voloir ne mesist au gibier. 



Et en ce temps pendant poursuit mes recors : 

 De Flandres et d'Arloix on amena les corps, 

 Du noble ducq défunct ducq Philippe son bon père, 

 Et de sa noble mère, ainsi qu'il nous appere. 



La charge avoit du corps au défunct ducq haullain 

 Le noble prince Adolphe, signeur de Ravestain, 

 Et du corps de la dame exaltée en maint bourcq 

 Le très prudent signeur Jaques de Luxembourcq. 



En l'an LXXIII, assés je m'en ramenbre, 

 Le pénultisme jour proprement de décembre, 

 Party de Saint-Donas, quy bien le vray poursuit, 

 Le corps du ducq défunct ainsi comme il s'ensuit. 



Les ordres mendians en leur champs lamenteux 

 Marchoicnt à deux rentz, moult confus et piteux ; 

 Bruges s'i gouverna d'umble et courtoix aloy, 

 Premiers les esquevins et puis ceux de la loy. 



Puis les abbet à piet et les discrés prélas 

 Qui de Dieu exorer ne se monstrèrent las, 

 Pour plus commémorer du défunct les vertus, 

 Marchoient deux hiraux à piet et revestus. 



En doel suffisamment, avecq pour la descharge 

 Cescun dedens sa main lors une blance vierge, 

 Et par dessus le noir eulrent leurs cottes d'armes; 

 On plora de pilé ce jour cent mille larmes. 



